Document ID: 31976D0806

31976D0806
L 285/34
SLUŽBENI LIST EUROPSKE UNIJE
ODLUKA KOMISIJE
od 1. listopada 1976.
o utvrđivanju dodatnih odredaba vezanih uz istraživanja koja provode države članice radi utvrđivanja proizvodnih potencijala nasada određenih vrsta voćaka
(76/806/EEZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Direktivu Vijeća 76/625/EEZ od 20. srpnja 1976. o statističkim istraživanjima koja provode države članice da bi utvrdile proizvodne potencijale nasada određenih vrsta voćaka (1), a posebno njezin članak 2. stavak 1. točku B, članak 2. stavak 1. točku C i članak 9.,
budući da, nakon iskustava stečenih tijekom prijašnjih istraživanja nasada voćaka, statistička klasifikacija tehničkih karakteristika koje se mjere kako je određeno člankom 2. Direktive Vijeća 71/286/EEZ od 26. srpnja 1971. o statističkim istraživanjima koja provode države članice da ti utvrdile proizvodne potencijale nasada određenih vrsta voćaka (2), treba se sačuvati zbog podložnosti određenim dopunama kako bi se omogućilo da se statistika neprestano prilagođava gospodarskim uvjetima;
budući da su mjere predviđene u ovoj Direktivi u skladu s mišljenjem Stalnog odbora za poljoprivrednu statistiku,
DONIJELA JE OVU ODLUKU:
Članak 1.
U Prilogu se pojavljuju statistički razredi vezani uz starost stabala i gustoću nasada iz članka 2. stavka 1. točke B i članka 2. stavka 1. točke C Direktive od 20. srpnja 1976.
Članak 2.
Ova je Odluka upućena državama članicama.
Sastavljeno u Bruxellesu 1. listopada 1976.

Labels: 7
19
6